Data was extracted from:https://www.infomed.co.il/drugs/irbesartan/

המומחים של
Info
med
מסבירים:
אירבסארטאן היא תרופה כנגד לחץ דם בעלת מנגנון פעולה ייחודי החוסמת קולטנים לאנגיוטנסין 2. אנגיוטסין 2 הוא חומר בגופנו המעודד התכווצות כלי דם, וחסימת פעילותו מאפשרת לכלי הדם להתרחב. בחולי סוכרת מסוג 2 הנמצאים בסיכון גבוה למחלת כליות, אירבסארטאן מגן על הכליות ומעכב את הופעת החלבון בשתן האופינית לפגיעה בכליות. השפעה זו קיימת גם ללא קשר לפעילות נוגדת לחץ הדם שלו. בניגוד לתרופות הוותיקות יותר ממשפחת מעכבי האנזים ACE, (האנזים אשר אחראי להפיכת אנגיוטנסין 1 לאנגיוטנסין 2), כגון קאפטופריל ואנאלאפריל, לאירבסארטאן שיעור תופעות לוואי נמוך יותר של שיעול, פריחה, ושינויים בחוש הטעם. אירבסארטאן קיים גם בשילוב עם המשתן הידרוכלורותיאזיד, שכן מתן משולב שלהם הראה השפעה מצטברת בהורדת לחץ הדם.
מידע על התרופה
אופן נטילת התרופה
טבליות.
תדירות וזמן נטילה
פעם ביום.
טווח המינון
75 מ"ג - 300 מ"ג ליום.
תחילת ההשפעה
3 עד 6 שעות.
משך ההשפעה
3 עד 6 שעות.
מנה שנשכחה
יש לקחת מייד כשנזכרים. אם קרב הזמן לנטילת המנה הבאה, דלג על המנה שנשכחה, וקח את המנה הבאה כרגיל. אין לקחת מנה כפולה.
הפסקת התרופה
אין להפסיק את התרופה מבלי להיוועץ ברופא.
מינון עודף
אין מספיק מידע. השפעות אפשריות: תת-לחץ דם, והאצה בקצב הלב. סביר להניח שמנה עודפת מקרית לא תגרום לבעיות מיוחדות. במקרה של מנה עודפת גדולה יש לפנות לחדר מיון.
אזהרות
תזונה
אין מגבלות.
אלכוהול
לא צפויות בעיות מיוחדות.
נהיגה
אין בעיות ידועות.
הריון
התרופה עלולה לגרום למומים בתינוק המתפתח. יש להיוועץ ברופא. שליש ראשון (C) שליש שני ושלישי (D)
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
לא מומלץ מתחת גיל שנתיים, אלא בהמלצה רפואית.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
אי ספיקת לב (heart failure)
מחלת כליה
מחלת כבד
רמות לא תקינות של אשלגן בדם
שימוש בתחליפי מלח על בסיס אשלגן
תגובה אלרגית לתרופה זו
סיכון ממנת יתר
בינוני
סיכון מפיתוח תלות
נמוך
תופעות לוואי
התרופה נסבלת היטב בדרך-כלל. תופעות לוואי אפשריות הן: שלשול, הפרעות בעיכול, כאבי שרירים, עייפות, זיהום בדרכי נשימה עליונים, היפרקלמיה, כאב בחזה, בצקת, דופק מוגבר, סחרחורת, עילפון, שפעת, פריחה, דלקות בדרכי השתן.
פרטי תגובה עם תרופות אחרות
[שימוש במלחי אשלגן, משתנים משמרי אשלגן (אמילוריד, ספירונולקטון) ] יחד עם אירבסארטאן עלול להעלות רמות אשלגן בדם. [תרופות להורדת לחץ דם, משתנים]: אירבסארטאן מגביר את ההשפעה של תרופות אחרות להורדת לחץ דם. תופעה זו לעיתים רצויה, אולם יש להתאים את המינונים. [נוגדי דלקת לא סטרואידים (נאפרוקסן, אינדומתאצין, פירוקסיקאם)] עלולים להפחית מההשפעה נוגדת לחץ הדם של אירבסארטאן. [ליתיום]: סיכון להרעלת ליתיום.
השפעת שימוש ממושך
לא צפויות בעיות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא